पिता को लड़की से मिलाने गए वकील का विवाद, बिना अनुमति मिलने पर अड़ा
जिला बार एसोसिएशन के सचिव सहित अन्य वकील पहुंचे कोतवाली थाने
भास्कर संवाददाता | खंडवा
माता-पिता को नाबालिग से मिलाने गए वकील व चाइल्ड लाइन के स्टाफ के बीच विवाद हो गया। स्टाफ ने नियमानुसार बुरहानपुर से बाल न्यायालय की अनुमति लेकर बालसखा में रह रही लड़की से मिलने की बात कही। वकील स्थानीय स्तर पर अनुमति देने की बात पर अड़ा रहा। यह संचालक के अधिकार क्षेत्र से बाहर था। इसी बात पर विवाद हुआ। मामला कोतवाली थाने गया। हालांकि यहां प्रकरण दर्ज नहीं हुआ है।
घटना गुरुवार सुबह 10.30 बजे की है। वकील रजत सोहनी बालसखा में रह रही नाबालिग से माता-पिता को मिलवाने गए। बाल न्यायालय बुरहानपुर की अनुमति नहीं होने से उसे वहां से सिविल लाइन स्थित चाइल्ड लाइन गए। मौजूद स्टाफ ने उसे बुरहानपुर बाल न्यायालय से अनुमति लाने के बाद मिलने की बात कही। इस पर विवाद हो गया। चाइल्ड लाइन संचालक राजेश शुक्ला ने बताया वकील ने स्टाफ की महिला सदस्यों से बदतमीजी की। समझाइश दी तो उसने माफीनामा लिखकर दिया। जाते समय गले मिलकर भी गया। वकील रजत ने मारपीट का आरोप लगाया। बताया बदतमीजी नहीं की। माफीनामा जबरन लिखवाया। मामले में वकील ने मारपीट के आरोप लगाते हुए आवेदन एसपी को दिया। कुछ वकील कोतवाली भी गए। हालांकि आवेदन नहीं दिया।
साथी के साथ मारपीट के विरोध में कुछ अधिवक्ता भी थाने पहुंचे थे।
hin_Deva bho_Deva mag_Deva hin_Deva hin_Deva hin_Deva